ການໃຫ້ບໍລິການ ທາງດ້ານ ສາທາລະນະສຸກ ໃນລາວ ຍັງຂາດແຄນຢູ່
ທ່ານ​ຝຸ່ນ​ຄຳ ​ໃຫ້ການ​ຢືນ​ຢັນ​ວ່າ ມີການຍົກ​ລະດັບ ​ໂຮງໝໍ​ໃຫຍ່ ​ໃຫ້​ເປັນ​ໂຮງໝໍ​ພາກ ຕົວຢ່າງ​ວ່າ ຫຼວງ​ພະ​ບາງ ສະຫວັນ​ນະ​ເຂດ ຈຳປາ​ສັກ ອຸດົມ​ໄຊ​ນີ້ ​ໃຫ້​ມັນ​ໄດ້​ມາດຕະຖານ​ແທ້ໆ​.
ລະບົບການໃຫ້ບໍລິການດ້ານສາທາລະນະສຸກຂອງລັດຖະບານລາວ ບໍ່ສາມາດຕອບ ສະໜອງຄວາມຕ້ອງການຂັ້ນພື້ນຖານຂອງແມ່ໄດ້ຢ່າງທົ່ວເຖິງ ໂດນຈະຕ້ອງຍົກລະດັບ ສຸກສາລາຫຼາຍກວ່າ 1 ພັນແຫ່ງ ຊົງຣິດ ໂພນເງິນ ມີລາຍງານຈາກບາງກອກ ທ່ານຝຸ່ນຄຳ ລັດຕະນະວົງ ຮອງຫົວໜ້າກົມແຜນການແລະການຮ່ວມມື ກະຊວງສາທາ ລະນະສຸກ ຍອມຮັບວ່າລະບົບການໃຫ້ບໍລິການດ້ານສາທາລະນະສຸກຂອງລັດຖະບານ ລາວໃນປັດຈຸບັນ ບໍ່ສາມາດຕອບສະໜອງຄວາມຕ້ອງການຂັ້ນພື້ນຖານຂອງແມ່ຍິງລາວ ທີ່ຖືພາໄດ້ຢ່າງທົ່ວເຖິງ ໂດຍສະເພາະກໍແມ່ນຂໍ້ຈຳກັດທາງດ້ານບຸກຄະລາກອນ ແລະເຄື່ອງມືທາງການແພດ ສຳຫຼັບໃຫ້ການຊ່ອຍເຫຼືອໃນການເກີດລູກ ຂອງແມ່ຍິງ ລາວນັ້ນ ຖືເປັນບັນຫາທີ່ຫຍຸ້ງຍາກທີ່ສຸດ ພາຍໃຕ້ສະພາບການດັ່ງກ່າວນີ້ ຍັງເຮັດໃຫ້ລາວເປັນປະເທດທີ່ມີອັດຕາການເສຍຊີວິດ ຂອງແມ່ຍິງລາວ ໃນຂະນະທີ່ເກີດລູກ ແລະການເສຍຊີວິດຂອງເດັກເກີດໃໝ່ ຍັງມີ ອັດຕາສະເລ່ຍສູງທີ່ສຸດໃນອາຊຽນ ສ່ວນທາງການຫຼຸດຜ່ອນບັນຫານີ້ ກໍດ້ວຍການພັດ ທະນາເພື່ອຍົກລະດັບຄຸນນະພາບການໃຫ້ບໍລິການຂອງໂຮງໝໍແລະສຸກສາລາຫຼາຍ ກວ່າ 1 ພັນ ແຫ່ງ ໃຫ້ໄດ້ມາດຕະຖານດັ່ງທີ່ທ່ານຝຸ່ນຄຳ ໃຫ້ການຢືນຢັນວ່າ ທາງດ້ານອົງການສະຫະປະຊາຊາດເພື່ອການພັດທະນາ (UNDP) ປະເມີນວ່າການ ຈັດຕັ້ງປະຕິບັດແຜນການພັດທະນາເສດຖະກິດ-ສັງຄົມ ໃນປີ 2011-2015 ລັດຖະ ບານລາວບໍ່ສາມາດບັນລຸເປົ້າໝາຍສະຫັດສະວັດຂອງການພັດທະນາໃນດ້ານ ຄືເດັກ ອາຍຸຕ່ຳກວ່າ 5 ປີ ຍັງມີສ່ວນສູງຕ່ຳກວ່າເກນ ເຖິງ 38 ເປີເຊັນ ສ່ວນເດັກທີ່ມີນ້ຳໜັກ ຕ່ຳກວ່າເກນ ກໍຍັງມີອັດຕາສະເລ່ຍເຖິງ 27 ເປີເຊັນ ໃນຂະນະທີ່ອັດຕາການເຂົ້າຮຽນ ແລະຮຽນຈົບຊັ້ນປະຖົມປີທີ 5 ກໍເພີ່ມຂຶ້ນຢ່າງຊັກຊ້າ ອັດຕາການຕາຍຂອງເດັກອາຍຸຕ່ຳ ກວ່າ 1 ປີ ຍັງສູງເຖິງ 45 ຄົນຕໍ່ 1 ພັນ ຄົນ ອັດຕາການຕາຍຂອງແມ່ຍິງໃນຂະນະຖືພາ ກໍຍັງສູງເຖິງ 197 ຄົນ ຕໍ່ 1 ແສນຄົນ ສ່ວນແມ່ນຍິງທີ່ເກີດລູກ ໂດຍໄດ້ຮັບການຊ່ອຍ ເຫຼືອຈາກແພດ ຫຼືພະຍາບານ ກໍຄຶດເປັນ ອັດຕາສະເລ່ຍເຖິງ 53 9 ເປີເຊັນ ເທົ່ານັ້ນ ທາງດ້ານກະຊວງສາທາລະນະສຸກ ກໍລາຍງານວ່າການຈັດຕັ້ງປະຕິບັດເປົ້າໝາຍ ສະຫັດສະວັດການພັດທະນາທາງດ້ານສາທາລະນະສຸກ ໃນລາວ ຍັງມີບັນຫາທ້າ ທາຍໃນຫຼາຍດ້ານທີ່ເປັນອຸບປະສັກຕໍ່ການພັດທະນາຄຸນນະພາບໃຫ້ບໍລິການ ແກ່ປະຊາຊົນໃຫ້ໄດ້ມາດຕະຖານດຽວກັນກັບບັນດາປະເທດ ທີ່ເປັນສະມາຊິກ ໃນກຸ່ມອາຊຽນດ້ວຍກັນ ຕົວຢ່າງກໍຄືບັນຫາການຂາດສານອາຫານຂອງເດັກນ້ອຍອາຍຸຕ່ຳກວ່າ 5 ປີ ກໍເປັນ ສາເຫດທີ່ເຮັດໃຫ້ການຫຼຸດຈຳນວນເດັກນ້ອຍທີ່ຕົວເຕີ້ຍສາມາດດຳເນີນການ ໄດ້ຢ່າງຊັກຊ້າກໍຄືສາມາດຫຼຸດໄດ້ຈາກ ອັດຕາສະເລ່ຍເຖິງ 40 ເປີເຊັນ ໃນປີ 2006 ມາເປັນ 38 ເປີເຊັນ ໃນປັດຈຸບັນນີ້ ໝາຍຄວາມວ່າຫຼຸດລົງພຽງ 2 ເປີເຊັນ ເທົ່ານັ້ນ ໃນໄລຍະ 10 ປີທີ່ຜ່ານມາ ສ່ວນເດັກນ້ອຍອາຍຸຕ່ຳກວ່າ 5 ປີ ທີ່ມີນ້ຳໜັກຕ່ຳກວ່າເກນ ກໍຍັງສູງເຖິງ32 ເປີເຊັນ ຂະນະທີ່ ເປົ້າໝາຍສະຫັດສະວັດ ໄດ້ວາງເອົາໄວ້ທີ່ອັດຕາສະເລ່ຍບໍ່ເກີນ 22 ເປີເຊັນ ຂອງຈຳນວນເດັກນ້ອຍທີ່ອາຍຸຕ່ຳ ກວ່າ 5 ປີ ໃນທົ່ວປະເທດ ຈຶ່ງເປັນອີກບັນຫານຶ່ງທີ່ ບໍ່ສາມາດບັນລຸເປົ້່າໝາຍໄດ້ຢ່າງແທ້ຈິງ ແຕ່ຢ່າງໃດກໍຕາມ ທ່ານບຸນຍັງ ວໍລະຈິດ ປະທານປະເທດ ໄດ້ສະແດງຄວາມເຊື່ອໝັ້ນວ່າ ການຂະຫຍາຍຕົວທາງເສດຖະກິດໃນອັດຕາສະເລ່ຍ ບໍ່ຫຼຸດ 7 ເປີເຊັນ ຕໍ່ປີ ທີ່ເຮັດໃຫ້ ຍອດຜະລິດພັນຮວມພາຍໃນ(GDP) ສະເລ່ຍເປັນລາຍໄດ້ຂອງປະຊາກອນລາວທີ່ ລະດັບ 2 ພັນ 408 ຕໍ່ຄົນ ແລະອັດຕາຄວາມຍາກຈົນ ກໍຫຼຸດລົງເຫຼືອພຽງ 6 59 ເປີເຊັນ ຂອງຕົວເຮືອນທັງໝົດດ້ວຍນັ້ນ ກໍຄືພື້ນຖານອັນສຳຄັນທີ່ຈະເຮັດໃຫ້ລາວຫຼຸດຜ່ອນ ຈາກສະພາບດ້ອຍພັດທະນາໄດ້ໃນປີ 2020 ແລະກ້າວໄປສູ່ການເປັນປະເທດກຳລັງ ພັດທະນາທີ່ປະຊາຊົນມີລາຍໄດ້ລະດັບກາງຂຶ້ນໄປຫາສູງໄດ້ຕາມເປົ້າໝາຍໃນປີ 2030 ຕໍ່ໄປ